

Εν όψει του εορτασμού της Παγκόσμιας Ημέρας Παιδικού Βιβλίου , ο Δήμος Διδυμοτείχου διοργανώνει την Κυριακή 2 Απριλίου στις 11:30πμ τρεις μοναδικές αφηγήσεις παιδικών βιβλίων για τους μικρούς/κρες μας φίλους/ες προκειμένου να τους/τις ταξιδέψουμε στον υπέροχο κόσμο του βιβλίου.

Άλλωστε η ανάγνωση ενός βιβλίου μας επιτρέπει να ονειρευόμαστε, να ταξιδεύουμε σε διάφορα μέρη φανταστικά και μη , να διευρύνουμε τους πνευματικούς μας ορίζοντες και τέλος αποτελεί φάρμακο για τις εσωτερικές μας πληγές.

ΑΦΗΓΗΤΕΣ:

1. Μαρία Μαυρομάτη. Βιβλίο ‘’Ο ραφτάκος των λέξεων’’
2. Σπύρος Διαγκάκης. Βιβλίο ‘’Το παιδί και το άγαλμα του Άντερσεν’’
3. Μαρία-Λουΐζα Καραγιώργου. Βιβλίο ‘’Τα γουρουνάκια της ευτυχίας’’.

Μετά το πέρας των αναγνώσεων θα ακολουθήσουν διάφορες κατασκευές και ζωγραφιές για όλα τα παιδιά καθώς επίσης και πολλές εκπλήξεις . Την εκδήλωση θα πλαισιώσουν τα μέλη της εθελοντικής ομάδας ανάγνωσης ‘’Τα τρία Τούλια’’.

Ημέρα: Κυριακή 2 Απριλίου

Ώρα: 11:30 πμ

Δημοτική Βιβλιοθήκη Διδυμοτείχου, Όθωνος 35

\*Για παιδιά 4-12 ετών.